tomron87/hebrew-wikipedia-sentences-corpus huggingface dataset:
כשפייגי אישר את העסקתו של דריקסון, הוא הצהיר כי הליהוק יתחיל בסביבות יולי או אוגוסט והוסיף כי הייצור צפוי להתחיל בתחילת 2015, וציין:
ביולי, פייגי אמר כי ההכרזה על התפקיד הראשי יקרה "מהר" באופן יחסי, ולקראת סוף החודש חואקין פיניקס נכנס למשא ומתן לשחק את הדמות.
בספטמבר 2014, אולפני מארוול היו במשא ומתן על צילומי הסרט בבית פיינווד-שפרטון שבבריטניה, עם בכינוס צוותי למהלך לתוך אולפני שפרטון ב-2015 2014 / תחילת מאוחר להתחיל לצלם מאי 2015. עד סוף אוקטובר, קמברבאץ' נכנס למשא ומתן, ובדצמבר לוהק רשמית לתפקיד.
על ליהוקו של קמברבאץ', פייגי הצהיר ש"קמברבאץ' היה שחקן שאולפני מארוול התעניינו בו במשך זמן רב מאוד", אבל הקונפליקטים שלו הציבו אתגר.
לאחר שבדקו שחקנים אחרים, אולפני מארוול חזרו אל קמברבאץ' והחליטו לעדכן את לוח הזמנים של הייצור כדי להתאים את עצמם להתחייבויותיו של קמברבאץ'.
בינואר 2015, קמברבאץ' הצהיר ש"דוקטור סטריינג'" יהיה שונה מהסרטים הקודמים של מארוול כשהסביר שזהו מישור אסטרלי.
יש למארוול אלמנט חדש וענקי בקבוצת הנוקמים בבניית הסיפור הזה והאופי הזה".
צ'ואיטל אג'יופור יצר מגעים ראשוניים עם מארוול עבור תפקיד בסרט כברון מורדו.
באפריל 2015, דריקסון וחברי צוות ההפקה ביקרו בניו יורק עבור חיפוש מקומות פוטנציאליים לצילומים עבור הסרט, בעוד פייגי גילה כי הצילומים יתחילו בחודש נובמבר.
טילדה סווינטון הייתה במשא ומתן עם מארוול על תפקיד דמותו של העתיק.
ביוני 2015, דריקסון הודיע שהוא נוסע ללונדון, על מנת להתחיל לעבוד על הסרט, ועד סוף החודש, רייצ'ל מקאדמס הייתה במשא ומתן עבור התפקיד הנשי הראשי, אם כי היא הזהירה שזה עדיין מוקדם, והיא אינה יודעת איפה זה הולך להיות, אם זה הולך להיות בכל מקום שהוא.
באוגוסט 2015, הצלם בן דייוויס, שעבד גם על שומרי הגלקסיה ועל הנוקמים: עידן אולטרון, תיאר את הסרט כמו "גרסת מארוול לפנטסיה" וציין כי
הצילומים החלו ב-4 בנובמבר 2015 בנפאל, עם צילומים בתוך ומסביב לעמק קטמנדו.
ההפקה עברה לאולפני "Longcross" שבבריטניה ב-11 בנובמבר, והייתה אמורה להישאר שם עד 2016. במרץ, וכן בנובמבר, הצילומים עברו לניו יורק, בעוד שצילומים נוספים נערכו בבית פיינווד-שפרטון ואולפני "Shepperton-British".
עד סוף נובמבר, אושר סופית שמיקלסן וסטלברג צורפו לצוות השחקנים, לצידם של איימי לאנדקר וסקוט אדקינס בתפקידים שלא צוינו.
בינואר 2016, הצילומים התקיימו באוקספורד ובנדיקט וונג לוהק לתפקידו של וונג.
בפברואר, סצנות צולמו ברחובות לונדון.
בנוסף, הצילומים היו צפויים להתקיים גם בהונג קונג.
הצילומים הסתיימו בניו יורק ב-3 באפריל 2016.
אחת מהסצנות בסרט, הכוללת בה הופעת קמע של סטן לי, נכתבה ובוימה בידי ג'יימס גאן במקביל לצילומי "שומרי הגלקסיה: חלק 2".
באוגוסט 2015, קונספט האמנות הוצג בטקס "אקספו D23".
התמונות הראו יצירות אמנות של קמברבאץ' בתלבושת המסורתית של דוקטור סטריינג' מן הקומיקס, כמו גם רצף מקוטע של העלילה, שהדגיש נקודות כגון התאונה של סטריינג', מסעו לריפוי, ולחימתו בברון מורדו.
הטריילר זכה ל"תגובה גדולה מאוד מהקהל".
ב-12 באפריל 2016, הטיזר הטריילר הראשון לסרט שודר.
קלארק קוליס מהאתר "Entertainment Weekly" ציין כי הטיזר טריילר מאוד מזכיר את הסרט "התחלה" של כריסטופר נולאן בגלל הדמיון ביניהם שהקרקע ואדמת העיר נהפכת.
דוקטור סליפ הוא ספר פרי עטו של הסופר האמריקאי סטיבן קינג.
הספר, שיצא לאור בספטמבר 2013, הוא ספר המשך ל"הניצוץ".
"דוקטור סליפ" הגיע למקום הראשון ברשימת רבי-המכר של הניו יורק טיימס עבור ספר מודפס אלקטרוני בדיוני (משולב), כריכה קשה בדיוני וספר אלקטרוני בדיוני.
"דוקטור סליפ" זכה בפרס בראם סטוקר לרומן הטוב ביותר לשנת 2013.
סרט המבוסס על הספר יצא לאקרנים ב-8 בנובמבר 2019.
בעקבות אירועי "הניצוץ", דני טורנס נותר בטראומה נפשית בעוד אמו וונדי לאט מתאוששת מפצעיה.
רוחות כועסות מן המלון עדיין רוצות למצוא את דני כדי לרשת את הכוח המדהים של "הניצוץ" שלו ובסופו של דבר למצוא אותו.
דיק הלוראן, שף המלון, מלמד את דני ליצור כספות בראשו כדי להכיל את הרוחות, כולל זו של הבעלים לשעבר של המלון הוראס דנוורט.
כמבוגר, דני (בספר זה נקרא פשוט דן) ממשיך במורשת אביו ומרבה בכעס ואלכוהוליזם.
דן מבלה שנים בנדידה ברחבי ארצות הברית, אבל בסופו של דבר עושה את דרכו אל ניו המפשייר ומחליט לוותר על שתייה.
הוא מתיישב בעיירה הקטנה פרייז'ר, עובד תחילה באטרקציה תיירותית ובהמשך בהוספיס, ומשתתף בפגישות אלכוהוליסטים אנונימיים.
יכולותיו העל-חושיות, אשר דוכאו זמן ממושך בשל השתייה שלו, צפות מחדש ומאפשרות לו לספק נוחות לחולים גוססים.
בעזרת חתול שיכול לחוש כאשר מישהו עומד למות, דן רוכש את הכינוי "דוקטור סליפ".
בינתיים, אברה סטון, תינוקת שנולדה זמן קצר לפני 9/11, מתחילה להפגין כוחות על טבעיים משלה.
לאט לאט ולא במתכוון, היא מבססת קשר טלפתי עם דן; ככל שהיא גדלה, הקשר הופך להיות יותר מודע, ולא מרצון "הניצוץ" שלה גדל והופך חזק יותר משלו.
לילה אחד, אברה עדה רוחנית לטקס עינויים ורצח של ילד על ידי "קשר האמת", קבוצה של כמעט-אלמותיים אשר משוטטים ברחבי אמריקה וניזונים מעת לעת על ידי "קיטור" - תמצית רוחנית אשר מיוצרת כאשר אנשים בעלי "הניצוץ" מתים בכאב.
מנהיגת "קשר האמת", רוז בעלת הכובע, הופך להיות מודעת לקיום של אברה, ומגבשת תוכנית לחטוף את אברה ולהשאיר אותה בחיים, כך היא תוכל לייצר אספקה בלתי מוגבלת של קיטור.
חברי קבוצת "קשר האמת" נדבקים בחצבת מן הקורבן האחרון ומתחילים למות, חברי "הקשר" מאמינים שהקיטור של אברה יוכל לרפא אותם.
אברה מבקשת את עזרתו של דן, אשר מגלה את קשרו לאברה לאביה דייוויד ולרופא המשפחה, ג'ון דלטון.
על אף שהוא כועס וספקן בהתחלה, דייוויד מתחיל להאמין לדן ומסכים לתוכנית שלו כדי להציל את אברה.
בשיתוף עם בילי פרימן, אחד מחבריו של דן, הם מביסים והורגים פושטים שנשלחו על ידי רוז; עם זאת, דן מגלה שיצודו ללא הרף את אברה לצורך נקמה.
הוא מבקר את סבתא רבתא של אברה קונצ'טה, טלפתית הגוססת מסרטן.
הוא למד ממנה כי הוא ואמה של אברה, לוסי הם חצי-אחים ולהם אותו אב - ג'ק תורנס.
בעת מותה של קונצ'טה, דן לוקח את האדים החולים שלה לתוך עצמו.
בעקבות ניסיון חטיפה נוסף שאברה סיכלה עם העזרה הטלפתית של דן, אברה מפתה את רוז להתעמת עמה במקום שבו שכן בעבר מלון "המצפה" בקולורדו, כעת מחנה בבעלות "קשר האמת".
דן ובילי נוסעים לאתר, בעוד אברה מסייעת להם באמצעות הקרנה חוץ-גופית.
דן משחרר את הקיטור שנאסף מתוך קונצ'טה לשאר חברי "קשר האמת" אשר אורבים להם במטרה להרוג אותם.
הוא משחרר את הרוח של הוראס דנוורט בשביל להרוג את החבר האחרון של הקשר האורב לו ולאברה, ושניהם נלחמים ברוז במאבק רוחני.
בעזרתו של בילי והרוח של ג'ק תורנס, הם דוחפים את רוז מן התצפית אל מותה.
טרם עזיבת המחנה דן משלים עם אביו.
באפילוג, דן חוגג חמש עשרה שנים של פיכחות ומבקר את אברה במסיבת יום הולדתה החמישה עשר.
הוא מספר לה על דפוסים של האלכוהוליזם, והתנהגות האלימה של המשפחה שלו, ומזהיר אותה שלא לחזור עליהם על ידי שתייה או להיכנע לזעם.
אברה מסכימה להתנהג יפה, אבל לפני שהם יכולים לסיים את השיחה, דן נקרא להוספיס, שם הוא מנחם עמית גוסס שנוא מן העבר.
בנובמבר 2009, במהלך סיור קידום מכירות לרומן אחר שלו, סטיבן קינג סיפר על הרעיון שלו להמשך לרומן "הניצוץ".
הוא אמר שההמשך יעסוק באחת הדמויות מ"הניצוץ", דני טורנס, בשנות ה-40 לחייו, אשר יתגורר בניו-המפשייר, יעבוד בתור משגיח בהוספיס ויסייע לחולים סופניים לעבור מכאן עם סיוע של כוחות יוצאי דופן.
מאוחר יותר, ב-1 בדצמבר 2009, קינג פרסם סקר באתר הרשמי שלו וביקש להצביע האם עליו לכתוב את הספר "דוקטור סליפ" או "המגדל האפל הרוח דרך חור המנעול".
ב-23 בספטמבר 2011, קינג קיבל את פרס מייסון בטקס פרסי הסתיו של אירועי הספר באוניברסיטה על שם ג'ורג' מייסון בפיירפקס, וירג'יניה, במהלכו קרא קטע מתוך "דוקטור סליפ".
מהדורת השמע של הרומן של קינג המגדל האפל: הרוח דרך חור המנעול 2012, הופצה לראשונה ב-24 באפריל 2012, ומכילה את הפרולוג של הרומן מוקרא על ידי המחבר.
בריאיון עם "אנטרטיינמנט ויקלי", קינג סיפר ששכר חוקר כדי לעבוד על ההמשכיות בין "הניצוץ" לדוקטור סליפ
הסיפור היה בחלקו בהשראת אוסקר, חתול טיפולי שלכאורה מסוגל לחזות את מותם של חולים סופניים; קינג אמר, "חשבתי לעצמי: 'אני רוצה לכתוב על זה סיפור.' ואז עשיתי את הקשר עם דני טורנס כמבוגר, כעובד בהוספיס.
אני הולך לכתוב את הספר הזה.' החתול היה צריך להיות שם.
זה תמיד לוקח לי שני דברים בשביל להתחיל.
זה כמו החתול היה המשדר, ודני היה המנוע".
ב-8 במאי 2012, סטיבן קינג הודיע באתרו שייתכן שהספר יצא לאור בינואר 2013. ניתן היה להזמין את הספר מראש באותו יום, והוא היה אמור לכלול 544 עמודים.
עם זאת, התאריך המדויק הוזז למחרת, בתוספת ההצהרה כי מהדורה חדשה תהיה זמינה בקרוב, וההזמנות שכבר בוצעו, בוטלו.
סטיבן קינג לא היה מרוצה מהטיוטה של הרומן והרגיש שהייתה דרושה עריכה רבה.
סמטרי דאנס גם פרסם את "דוקטור סליפ" כמהדורה מוגבלת בשלוש גרסאות: מהדורת מתנה (מוגבל ל-1,750 עותקים), מהדורה מוגבלת (מוגבל ל-700 עותקים), מהדורה מורחבת (מוגבל ל-52 עותקים), שני האחרונים חתומים על ידי סטיבן קינג וגם בידי המאיירים.
ב-1 במרץ 2013, חשף האתר הרשמי של סטיבן קינג את כריכת הספר.
מהדורת האספנים הוכרזה באוגוסט 2013 על ידי Hodder & Staughton לפרסום בבריטניה, והייתה מוגבלת ל-200 עותקים ממוספרים, חתומים על ידי סטיבן קינג.
קטע מהספר פורסם ב-13 בספטמבר 2013 כנושא של בידור שבועי במגזין.
ב־8 בנובמבר 2019, יצא הסרט 'דוקטור סליפ', והתרגשות הקהל הייתה גדולה.
אך ביציאת הסרט לאקרנים, הסרט קיבל ביקורות מעורבות אך בעיקר חיוביות.
דוקטור ת'ורן היא מיני-סדרה בת שלושה חלקים שכתב ג'וליאן פלוז על פי הרומן באותו שם מאת אנתוני טרולופ עבור רשת ITV.
מרי ת'ורן, צעירה חסרת פרוטה שזהות הוריה לא ידועה, גדלה בחסותו של הרופא הכפרי ד"ר ת'ורן.
היא מבלה זמן רב משנות התבגרותה בחברת בני משפחת גרשם מגרשמסברי פארק.
עברה של מרי והקשיים הכלכליים של משפחת גרשם מאיימים על הקשרים שביניהם.
הסיפור מתרחש במחוז ברסטשייר הבדיוני של אנתוני טרולופ בשנות החמישים של המאה ה-19. ד"ר ת'ורן החביב מגדל את אחייניתו, בעקבות המאורע שמוצג בסצנת הפתיחה של הסדרה.
ריב והאשמות בין מר סקטצ'רד ומר ת'ורן מובילים למותו של ת'ורן.
בהווה, עשרות שנים אחר כך, פרנק גרשם מאוהב במרי, אבל משפחתו זקוקה לכסף כדי להציל את האחוזה.
והם מצפים מפרנק שיתחתן עם יורשת עשירה.
סר רוג'ר סקטצ'רד מנצח בבחירות המקומיות את מר מופאט, אבל זמן קצר אחר כך הוא מתמוטט בשל מצבו הבריאות הרעוע.
ד"ר ת'ורן ומרי מטפלים בו.
מתבררים פרטים בקשר להוריה של מרי, וסר רוג'ר מבין שהיא גם אחייניתו.
בנו של רוג'ר, לואי סקטצ'רד, נקרא לחזור לביתו ונראה בבירור שלא אכפת לו כלל מאביו.
ד"ר ת'ורן מגלה שלואי מטפח תקוות לגבי אחייניתו מרי.
מיס דנסטבל, אמריקאית עשירה, מעודדת את פרנק להמשיך בחיזוריו אחר מרי.
זה בניגוד לרצון משפחתו שפרנק יתחתן עם אישה עשירה.
אמו של פרנק, ליידי ארבלה, וגיסתה הרוזנת דה קורסי משכנעות את מרי לשחרר את פרנק מהתחייבותו לנישואים.
לטענתן זה אנוכיות מצדה להינשא לו ובכך לגרום לחורבן כלכלי לפרנק ולכל משפחתו.
לואי סקטצ'רד שכמו אביו הורס את בריאותו בשתייה מופרזת, מבזה את עצמו בארוחת ערב עם ד"ר ת'ורן ומשפחת גרשם.
הסדרה נרכשה בארצות הברית על ידי חברת Weinstein Company.
החל מ-20 במאי 2016 מופצת הסדרה ב-Amazon Prime.
דוקטור לפילוסופיה (PhD, או DPhil; בלטינית ) הוא התואר האקדמי הגבוה ביותר המוענק על ידי האוניברסיטאות ברוב המדינות בעולם.
תואר דוקטור לפילוסופיה (PhD) מוענק בתוכניות בכל שטחי הלימוד האקדמי.
תואר דוקטור לפילוסופיה הוא לעיתים קרובות אחת מן הדרישות לתעסוקה כמרצה באוניברסיטה, חוקר או מדען בתחומים רבים.
אנשים המחזיקים בתואר דוקטור לפילוסופיה יכולים, במקרים רבים, להשתמש בתואר "דוקטור" (לעיתים קרובות נכתב בראשי תיבות "ד"ר").
במדינות שאינן דוברות אנגלית יש והתואר נכתב "Dr.
Phil", או כסיומת לשם "PhD".
דרישות אקדמיות למתן תואר הדוקטור משתנות במידה ניכרת בין מדינות ומוסדות שונים ואף בתקופות זמן שונות.
במהלך לימודיו לתואר דוקטור לפילוסופיה הסטודנט נקרא תלמיד לדוקטורט.
תלמיד אשר סיים את כל דרישות הקורסים לתואר, עמד בבחינות הידע המקצועי ונמצא בתקופת המחקר על עבודת הגמר מכונה לעיתים דוקטורנט או מועמד לתואר דוקטור.
קיימים מוסדות המעניקים לתלמיד אשר הגיע לשלב זה תואר "מועמד לפילוסופיה" (C.
מועמד לתואר דוקטור לפילוסופיה חייב להגיש עבודת גמר, המכונה תזה או דיסרטציה, המכילה מחקר אקדמי מקורי, הראוי באופן עקרוני לפרסום בירחון מקצועי שבו ביקורת עמיתים.
במדינות רבות המועמד לתואר דוקטור לפילוסופיה חייב להגן על עבודת הגמר לפני צוות של מומחים שמונו על ידי האוניברסיטה בה הוא לומד.
יש אוניברסיטאות המעניקות אף סוגים אחרים של תואר דוקטור בנוסף לתואר דוקטור לפילוסופיה, דוקטור לאמנות המוזיקה (DMA), דוקטור לחינוך (Ed.D) ועוד.
בשנת 2005 קבע איגוד האוניברסיטאות האירופי את עקרונות זלצבורג, עשרת העקרונות הבסיסיים להענקת תואר שלישי, זאת במסגרת תהליך בולוניה להאחדת הסטנדרטים להשכלה גבוהה באירופה.
בשנת 2016 נוספו עליהם עקרונות פירנצה, שבעה עקרונות בסיסיים להענקת תואר דוקטור בתחום האמנויות אשר נוסחו על ידי ההתאחדות האירופית של המוסדות לאמנויות ואומצו על ידי ההתאחדות האירופית של קונסרבטוריונים, האגודה הבינלאומית של בתי ספר לקולנוע וטלוויזיה, האיגוד הבינלאומי של אוניברסיטאות ומכללות לאמנות, עיצוב ומדיה, ועל ידי החברה למחקר אמנותי.
בהקשר של התואר "דוקטור לפילוסופיה" ותארים בעלי שם דומה, המונח "פילוסופיה" אינו מתייחס לתחום האקדמי של הפילוסופיה, אלא נעשה בו שימוש במובן רחב יותר בהתאם למשמעות היוונית המקורית, דהיינו, "אהבת החוכמה".
ברוב מדינות אירופה, כל תחומי הלימוד האקדמי (היסטוריה, פילוסופיה, מדעי החברה, מתמטיקה, פילוסופיה של המדע ומדעי הטבע) להוציא תאולוגיה, משפטים, רפואה (שהם לימודים מקצועיים) היו מכונים באופן מסורתי כלימודי פילוסופיה.
בגרמניה ובמדינות נוספות באירופה, הפקולטה לאמנויות הייתה ידועה בתור "הפקולטה לפילוסופיה".
ראשי התיבות המקובלים לתואר דוקטור לפילוסופיה הם PhD, מן הלטינית Philosophiae Doctor.
התואר נהגה כשלוש אותיות נפרדות באלפבית הלטיני P, H, D.
התואר DPhil מקורו בשפה האנגלית והוא תואר הניתן במספר קטן של אוניברסיטאות אנגליות, בהן אוניברסיטת אוקספורד, אוניברסיטת יורק ואוניברסיטת סאסקס.
דוקטור פוסטר היא סדרת דרמה של ערוץ BBC One ששודרה לראשונה ב-9 בספטמבר 2015. הסדרה שודרה בשתי עונות, כל אחת בת חמישה פרקים, שכתב מייק ברטלט.
הסדרה עוסקת ברופאה ד"ר ג'מה פוסטר, שחושדת שבעלה, יזם הנדל"ן סיימון פוסטר, מנהל רומן.
אחרי שהיא חוקרת בכיוונים אחדים, מתגלים דברים נוספים מחייה כולל אלימות שקיימת מתחת לפני השטח.
קו העלילה נכתב בהשראת הסיפור המיתולוגי של מדיאה, רעיה נבגדת שמרעילה את כלתו החדשה של בעלה והורגת את ילדיהם.
העונה השנייה של הסדרה עלתה לשידור ב-5 בספטמבר 2017 והסתיימה ב-3 באוקטובר 2017.
סוראן ג'ונס – ג'מה פוסטר, רופאה כללית בת 37 מהעיר פרמינסטר, שמתחילה לחשוד שבעלה, סיימון, מנהל רומן.
ברטי קארוול – סיימון פוסטר, יזם נדל"ן בן 40, בעלה של ג'מה.
קלייר-הופ אשיטי – קרלי ויליאמס, מטופלת של ג'מה, שעוזרת ותומכת בה, כשהיא בודקת את חשדותיה בסיימון.
שריל קמפבל – הלן פוסטר (פרקים 1–3)
ג'ודי קומר – קייט פארקס, צעירה בת 23 בוגרת אוניברסיטה, שמנהלת בסתר רומן עם סיימון פוסטר.
נאווין צ'אודרי – אנואר (פרקים 2, 3, 5), עורך דין, מטופל של ד"ר פוסטר ועורך דינה
ויקטוריה המילטון – אנה בייקר
טום טיילור – טום פוסטר, בנם בן ה-11 של ג'מה וסיימון
מרתה האו-דאגלס – בקי יוז
אדם ג'יימס – ניל בייקר
תוסיתה ג'איאסונדרה – רוז מהנדרה, רופאה, חברתה לעבודה של ג'מה פוסטר
שרה סטיוארט – סוזי פארקס
ניל סטוק – כריס פארקס
רוברט פיו – ג'ק ריינולדס
ריקי ניקסון – דניאל ספנסר
דניאל סרקוורה – גורדון וורד, מטופל היפוכונדר שמגיע בקביעות אל ג'מה במרפאה.
מייגן רוברטס – איזבל, חברה של טום
סוראן ג'ונס – ג'מה פוסטר
ברטי קארוול – סיימון פוסטר
טום טיילור – טום פוסטר
ג'ודי קומר – קייט פארקס
פראסאנה פוואנראג'ה – ג'יימס, החבר החדש של ג'מה
שאן ברוק – שאן למברט, רופאה חדשה במרפאה של ג'מה, עם קשר מהעבר של סיימון.
פרנק קאוור – מקס, חברו הטוב בשל טום
תוסיתה ג'איאסונדרה – רוז מהנדרה
ג'ואני קנט ־ אמילי פוסטר, בתם הקטנה של סיימון וקייט
דניאל סרקוורה – גורדון וורד
הלנה לימברי – גברת וולטרס, מנהלת בית הספר של טום
קלייר-הופ אשיטי – קרלי ויליאמס
פיליפ רייט – קונור, הארוס של רוז, ואחר כך בעלה
ד"ר ג'מה פוסטר היא רופאה ראשית במרפאה בעיר פרמינסטר שבאנגליה.
היא נשואה כ-14 שנים ליזם הנדל"ן סיימון פוסטר, ולהם בן בגיל 11, טום.
ג'מה מגלה שערה בלונדינית ארוכה על הצעיף של סיימון, וחושדת שהוא בוגד בה.
במרפאה היא מביאה לפרישתו של הרופא הזקן ג'ק ריינולדס, שהפך לאלכוהוליסט.
כאשר מטופלת שלה, קרלי, מגיעה אליה עם חבלות שספגה מבן זוגה, היא מאיימת עליו שיעזוב את ביתם, ובתמורה מגייסת את קרלי למעקב אחר סיימון.
ג'מה מגלה שהמאהבת של סיימון היא קייט פארקס בת ה-23, וכאשר קייט מגיעה למרפאה לבדיקה, ג'מה מגלה שקייט בהריון.
ג'מה מתעמתת עם סיימון על הרומן, אך הוא מכחיש את קיומו.
אמו של סיימון, השוכבת על ערש דווי, מגלה לג'מה שהרומן של סיימון נמשך שנתיים.
ג'מה פונה לאנוואר, עורך דין שהוא גם מטופל שלה, כדי להתחיל בהליכי גירושים.
הוא מציע לה לברר את מצבה הכספי, שנוהל כולו בידי סיימון.
ג'מה נענית לחיזוריו של ניל בייקר, מנהל החשבונות של סיימון, ושוכבת אתו, ולאחר מכן סוחטת ממנו מידע מלא על מצבו הכספי של סיימון, שמתגלה כבעייתי ביותר, ושהוא תלוי במשקיע אלמוני המכונה וייט סטון.
אמו החולה של סיימון מתאבדת בבליעת כדורי שינה, וג'מה מבטלת את הליך הגירושים מרחמים על סיימון, ומתוך הנחה שהרומן הסתיים לאחר שקייט עברה הפלה מלאכותית.
המשטרה חושדת בג'מה שהייתה מעורבת במות חמותה, פוסטים שליליים על עבודתה מתפרסמים באינטרנט, ואדם מתלונן שאיימה עליו.
כל אלה מביאים להוצאת של ג'מה לחופשה כפויה.
ג'מה מגלה שסיימון ממשיך ברומן עם קייט ומחליטה להתאבד בטביעה, אבל מתחרטת ברגע האחרון.
ג'מה יוזמת ארוחת ערב בבית הוריה של קייט, שבה משתתפים ג'מה וסיימון, קייט, אחיה והוריה.
בארוחה חושפת ג'מה את הרומן שבין סיימון וקייט, והוריה של קייט מופתעים לשמוע זאת.
ג'מה מבינה שקייט ממשיכה בהריון, ושאביה של קייט הוא המשקיע המסתורי במיזם של סיימון, העושה זאת תוך ניגוד עניינים.
ג'מה סוחטת ממנו הבטחה שלא ישקיע יותר במיזם של סיימון.
בביתה היא יוצרת רושם שרצחה את טום, ועקב כך סיימון מכה אותה עד זוב דם.
בעקבות זאת ג'מה וסיימון מתגרשים, וסיימון וקייט עוברים ללונדון.
הסדרה הוזמנה על ידי שארלוט מור ובן סטיבנסון.
המפיקים בפועל היו רואנה בן, גרג ברנמן, ג'וד ליקנטסקי, ומתיו ריד.
הצילומים נערכו בגרין ליין, קרוקסלי גרין שבהרטפורדשייר, קופס ווד ויי, נורת'ווד, לונדון, אנפילד ובכיכר השוק בהיצ'ין שבהרטפורדשייר.
לצילומי המרפאה שימש מרכז רפואי צ'ס בצ'סהם שבבקינגהאמשייר, ששמו שונה בסדרה ל"מרכז רפואי פרמינסטר".
תחנת הרכבת המופיעה בסדרה היא תחנת אנפילד צ'ייס.
בסיום העונה הראשונה של הסדרה פורסם שתהיה עונה שנייה בהשתתפות סוראן ג'ונס וברטי קארוול.
בטקס חלוקת פרסי הטלוויזיה הלאומית הכריזה ג'ונס על מועד תחילת הצילומים בספטמבר 2016.
העונה השנייה של הסדרה החלה ב-5 בספטמבר 2017 והסתיימה ב-3 באוקטובר 2017.
דוקטור סליפ הוא סרט אימה אמריקאי המבוסס על רומן אימה באותו השם שנכתב בשנת 2013 על ידי סטיבן קינג.
זהו המשכון לסרט "הניצוץ" של סטנלי קובריק.
הסרט בוים על ידי הבמאי מייק פלנגאן שגם אחראי לשכתוב התסריט לאחר שהטיוטות הראשונות נכתבו על ידי התסריטאי עקיבא גולדסמן.
בסרט מככב יואן מקגרגור כדני טורנס, איש בעל יכולות על-טבעיות שנאבק באלכוהוליזם.
הרומן "דוקטור סליפ" הוא המשכו של רומן האימה משנת 1977, "הניצוץ", בו דמותו של דני טורנס הופיעה לראשונה כילד בעל יכולות על-חושיות שנקראו "הניצוץ".
בעוד שהסרט הוא עיבוד ישיר לרומן ההמשך, פלנגאן הצהיר שהסרט מכיר באופן חלקי בהמשכיותיו של "הניצוץ".
אולפני האחים וורנר החלו לעבוד על פיתוח עיבוד קולנועי זמן קצר לאחר שהרומן יצא לאור.
המפיק והתסריטאי עקיבא גולדסמן כתב תסריט עבור העיבוד, אך האולפנים לא יכלו להבטיח תקציב להפקת הסרט עד להצלחתו הקופתית של סרט האימה "זה" בשנת 2017, שגם הוא מבוסס על רומן מאת קינג.
פלאנגן נשכר על מנת לשכתב את התסריט של גולדסמן ולביים את הסרט.
הצילומים החלו בספטמבר 2018 במדינת ג'ורג'יה, כולל אטלנטה והסביבה, והסתיימו בדצמבר 2018.
הסרט עלה לאקרנים בארצות הברית ב-8 בנובמבר 2019, תחת הפצתם של אולפני האחים וורנר.
בישראל, הסרט עלה לאקרנים ב-7 בנובמבר 2019.
דן טורנס, נשאר בטראומה ממקרה משפחתו מאירועי (הניצוץ), דן מודרך מרוחו של "דין האלורן" ללכוד את רוחות הרפאים עם קופסאת מנעולים.
ב-2011 דן הפך לאלכוהליסט מדוכא, לאחר זמן מה שעבר לעיירה בניו המפשייר, דן מתאושש מהדיכאון שנמצא בו באמצעות קבוצה של אלכוהוליסטים אנונימיים, הקבוצה הוקמה על ידי חברו בילי פרימן.
בינתיים "רוז ה- כובע", מאריכה את תוחלת חייה באמצעות "ניצוץ" שנמצאים בתוך בני האדם.
בשנת 2019 רוז מבינה שאת ה-"ניצוץ" קשה להשיג, רוז והכת שלה מוצאים ילדה אשר אף אחד לא מצא את גורל הילדה.
נערה בשם "אברה סטון" מתקשרת ב-טלפתיה עם דן, עם זאת ה-"ניצוץ" של אברה יותר חזק משל דן, בזמן שרוז וקבוצתה חוטפים ילד הם מענים אותו כאשר "ניצוץ" הילד יוצא מפיו ובכך הם נושמים ושואבים את הניצוץ וכך הם מאריכים את חייהם.
אברה רואה בחלומה "ניצוץ" את מות הילד אשר היא מתריעה לדן בטלפתיה על מות הילד, רוז חשה בניצוצה של אברה (רוז חשה שאברה צפתה בהם מענים והורגים את הילד), רוז חודרת אל מוחה של אברה אך רוז נפצעת ממלכודות שאברה הטילה.
הרוחות "נדלקות" ונאבקות בדן כדי שיהרוג את אברה, לאחר שהרוחות שטפו את מוחו של דן הוא רודף אחרי אברה (כמו אביו שרדף אחריו), אך שניות ספורות לאחר שתוקף אותה אברה עוצרת אותו באמצעות הטלפתיה, דן מתחרט זאת ואומר לאברה לברוח מהמלון לפני שהוא מתגבר באש.
דן נשאר במלון ושטיפת מוחו הופסקה, דן מתעלף ומת בזמן שרואה את אמו כשהיה צעיר.
לאחר זמן מה אברה מדברת לרוחו ומבטיחה לו שהיא "בסדר", מאוחר יותר אברה נכנסת אל האמבטיה ושם נמצאת הרוח של חדר 237 וסוגרת את דלת השירותים.
יואן מקגרגור – דני טורנס, גבר בשנות הארבעים לחייו בעל יכולות על-חושיות, אותן הוא מכנה "הניצוץ".
דמותו של דני גולמה לראשונה בסרט "הניצוץ" על ידי דני לויד.
רבקה פרגוסון – רוז בעלת הכובע, אישה מסתורית העומדת בראש הכת "קשר אמיתי", הניזון מילדים בעלי "הניצוץ".
קיילי קארן – אברה סטון, ילדה בעלת "הניצוץ", אפילו יותר חזק משל דני עצמו, שנמלטת מ"קשר אמיתי".
ברוס גרינווד – ד"ר ג'ון דלטון, רופא המשפחה של משפחת סטון.
זאן מקלרנון – אבא עורב, יד ימינה של רוז בעלת הכובע.
אמילי אלין לינד – אנדי נשיכת-נחש, חברה ב"קשר אמיתי".
קארל למבלי – דיק הלורן, טבחו לשעבר של מלון האוברלוק בעל "הניצוץ" ואביו הרוחני של דני שלימד אותו על "הניצוץ".
דמותו של דיק גולמה לראשונה בסרט "הניצוץ" על ידי סקטמן קרוצ'ס.
אלכס אסו – ונדי טורנס, אמו של דני ואלמנתו של ג'ק.
דמותה גולמה לראשונה בסרט "הניצוץ" על ידי שלי דובאל.
ג'ייקוב טרמבלי – בראדלי טרבור, ילד שנרצח בעינויים על ידי "קשר אמיתי".
הקשר בין "הניצוץ" ל"דוקטור סליפ"
הסרט מבוסס על רומן האימה משנת 2013 באותו השם שנכתב על ידי סטיבן קינג.
הרומן הוא ספר המשך לרומן "הניצוץ" שנכתב על ידי קינג בשנת 1977. בשעתו, הרומן עובד למסכים תחת בימוייו של הבמאי סטנלי קובריק.
קינג נקט בביקורתיות ובתיעוב לגרסתו של קובריק ל"הניצוץ" עד כדי כך שכתב וביים עיבוד משלו לרומן כמיני-סדרה.
אף על פי שהסרט הנוכחי נועד להיות עיבוד ישיר לרומן ההמשך, הבמאי מייק פלנגאן הודה שהסרט עדיין "יכיר בגרסתו של קובריק להניצוץ בדרך כלשהי".
פלנגאן ציין כי הסרט הוא "עיבוד של הרומן דוקטור סליפ, שהוא ספר המשך שסטיבן קינג כתב לרומן שלו, הניצוץ.
אבל הסרט גם מתקיים במידה רבה באותו היקום הקולנועי שקובריק יצר בעיבודו להניצוץ".
פלנגאן הסביר שהוא עבד עם כל המקורות שעמדו לרשותו: "ההתאמה בין שלושת המקורות הללו, שהיו גם שונים מאוד בו בעת, היה די החלק המאתגר והמרגש ביותר מבחינתנו באופן יצירתי".
פלנגאן קרא תחילה את הרומן ואז ניהל שיחה עם קינג על התאמת שני המקורות.
כחלק מהתהליך, פלנגאן שיחזר סצנות פלשבק מהסרט המקורי, למעט סצנת הלובי בה נשפך דם מהמעלית.
בנוסף, פלנגאן בחר להימנע מסצנות הג'אמפ-סקרס מהסרט המקורי.
אולפני האחים וורנר החלו לעבוד על פיתוח עיבוד קולנועי לרומן "דוקטור סליפ" כבר בשנת 2014. בשנת 2016, המפיק והתסריטאי עקיבא גולדסמן הודיע שהוא יכתוב את התסריט לסרט עבור האחים וורנר.
במשך כמה שנים, אולפני האחים וורנר לא יכלו להבטיח תקציב עבור הפקת הסרט או עבור הפקת פרויקט פוטנציאלי בשם "מלון אוברלוק", שיהווה פריקוול עבור הסרט "הניצוץ".
לקראת סוף שנת 2017, האולפנים הפיצו את הסרט "זה", עיבוד קולנועי לספרו של קינג באותו השם משנת 1986, והצלחתו הקופתית הגדולה נתנה לאולפנים את היכולת לקדם את תהליכי ההפקה של הסרט.
אולפני האחים וורנר שכרו את הבמאי מייק פלאנגן בינואר 2018 כדי לשכתב את תסריטו של גולדסמן ולביים את הסרט.
פלאנגן אמר שהעובדה שהסרט "נוגע בנושאים הכי אטרקטיביים אליי, שהם טראומת ילדות המובילה לבגרות, התמכרות, ולהתמוטטות המשפחה, והשפעותיה לאחר עשרות שנים".
מיוני עד לנובמבר 2018 צוות השחקנים לוהק.
צילומי הסרט החלו בספטמבר 2018 במדינת ג'ורג'יה; הלוקשיינים כללו את אטלנטה ואת סנט סיימונס.
באזור אטלנטה, לוקשיינים ספציפיים כללו קובינגטון, קנטון, סטון מאונטיין, מידטאון, פורטרדייל, ופייטוויל.
צילומי הסרט תמו בדצמבר 2018. עד ינואר 2019, פלנגאן עבד על עריכת הסרט.
הפסקול של הסרט יולחן על ידי האחים ניוטון (אנדי גראש וטיילור סטיוארט), שעבדו בעבר עם פלנגאן על יצירותיו הקודמות.
הסרט עלה לאקרנים ב-8 בנובמבר 2019, תחת הפצתם של אולפני האחים וורנר.
במקור, הסרט היה אמור לצאת לאקרנים ב-24 בינואר 2020. "Deadline Hollywood" ציין שהעובדה שאולפני האחים וורנר הקדימו את תאריך יציאת הסרט לאקרנים מצביעה על האמון הגדול שהאולפנים נותנים בסרט.
ההתרגשות לסרט הייתה גבוהה, אך הסרט ביציאתו לאקרנים קיבל ביקורות מעורבות.
אתר Mako כתב על הסרט "סרט אימה אינטליגנטי שמסרב להיגמר," בעוד שאתר 'הארץ', רשם על הסרט "אולי מוגזם לתאר את הסרט כטעות, אך הוא מאוד מתקרב לכך".
אתר IMDb, דירג את הסרט 7.4 מתוך 10, ואתר ROTTEN TOMATOES, דירג אותו 77 מתוך 100.
דוקטור סטריינג' (באנגלית Doctor Strange: The Sorcerer Supreme) הוא סרט הנפשה של אולפני מארוול משנת 2007 המבוסס על חוברות הקומיקס דוקטור סטריינג' מבית מארוול קומיקס.
הסרט בוים על ידי ג'יי אוליבה, פטריק ארצ'יבלד וריצ'רד סבאסט, לפי תסריט מאת גרג ג'ונסון וקרייג קייל.
מפיקי הסרט הם סטן לי, בוב ריצ'רדסון ופרנק ד.
זהו סרט האנימציה הרביעי בסדרת הסרטים "Marvel Animated Features", לאחר "הנוקמים: האיחוד", "הנוקמים: האיחוד 2" ו"איירון מן הבלתי מנוצח".
שני עובדים מנסים להימלט ממפלצת גדולה ומסוכנת.
לפתע מופיעה קבוצה של לוחמים מיסטיים שנלחמים בה עם כוחותיהם, ביניהם לוחם בשם וונג, שיוצר מערבולת בשמיים במטרה לעצור את המפלצת אבל נסחפים תושבי העיר אליה.
תושבי העיר גם נבהלים ממנה ומנסים להימלט גם סטיבן סטריינג' רואה את המערבולת ונבהל ורואה גם את מורדו (אחד מהלוחמים המיסטיים) נלחם במפלצת וגם רואה את כל הלוחמים.
וונג מתפלא מסטיבן שרואה אותם למרות כישוף ווונג בוהה בו לזמן קצר מיד מורדו תוקע חרב בגבה של המפלצת והורג אותה.
סטיבן לא מאמין למראה עיניו והלוחמים עושים כישוף הסוואה על עצמם.
מיד אחר כך סטיבן חוזר אל בית החולים (שם הוא עובד) ומיד עובד אחר ניגש אליו ואומר לו שיש לו כמה מקרים להראות לו.
סטיבן קוטע את דבריו וניגש אל משרדו והאו בכיסאו וראה תמונה שלו עם אחותו שמתה.
פותח את הדלת אוליבר ומסביר לסטריינג' שיש כמה בעיות איתו.
אחר כך סטיבן יורד למחלקה של ילדים עם סיוטים קשים וג'ינה מראה לסטיבן מקרה אחד של ילדה בת 12
עם סיוטים מאוד קשים, הוא מביט בילדה ופתאום היא מתעוררת בבהלה וסטיבן צופה בסיוטים שלה: פרצוף מפחיד ובוער, הילדה צועקת מפחד ונרדמת.
סטיבן לא מסכים לטפל בילדה וג'ינה כועסת עליו.
הוא ניגש אל משרדו ונזכר שגם לאחותו אפריל היה אותם סיוטים כמו של הילדה.
סטיבן יוצא מבית החולים ונוסע לביתו בדרך פתאום רואה את הפרצוף מהסיוטים של הילדה, נבהל ועושה תאונה.
הוא מתעורר בבית החולים ורואה את ג'ינה ומגלה ששתי ידיו נשברו מהתאונה.
ג'ינה יוצאת מחדרו של סטיבן ונתקעת בוונג, סטיבן חוזר אל ביתו ולא מצליח להתגלח וכועס.
למחרת בבוקר הוא מתקשר אל אוליבר ומבקש עזרה, אוליבר אומר ששמע על רופא טוב בברלין .
סטיבן נוסע אליו ושם לא מצליחים לטפל בנזק שלו והוא מאבד הכל.
סטיבן הולך לגשר גבוה שם הוא מנסה להתאבד ווונג עוצר אותו ואומר לו ללכת לטיבט.
הוא פוגש את ג'ינה ומבקש עזרה ממנה להגיע לטיבט, סטיבן הולך והולך וכועס על שלא מוצא את דרכו.
פתאום הוא רואה מקדש גדול שם רואה את וונג והוא מכניס את סטיבן אל תוך המקדש ושם הוא פוגש את העתיק והוא אומר לסטיבן שהתשובה נמצאת בתוכו.
אחר כך סטיבן הולך לישון, בלילה הלוחמים יוצאים להילחם בשועלים מפלצתיים, סטיבן יוצא מחדרו ושואל את העתיק היכן וונג ולפתע וונג והחבורה חוזרים.
סטיבן מנקה, חוזר לישון וחולם על אחותו.
בבוקר סטיבן שובר לבנים ואסף אותם לתוך דלי הוא מנסה להרים אותו, לא מצליח ומתלונן בפני וונג שהנזק של ידיו הופך ליותר גרוע.
אחר כך וונג הולך לחדרו של והוא אומר לוונג שסטיבן ימצא את ידרכו.
סטיבן יוצא מהמקדש, נופל ונזכר באחותו שטיפל בה בבית החולים אחר כך הוא נזכר שכעס על מותה והעתיק נכנס אל זיכרונותיו ואומר לו שמותה לא היה בשליטתו.
סטיבן מתעורר, חוזר אל המקדש, מנסה ומצליח להרים את הדלי והעתיק אומר לוונג שסטיבן מוכן.
העתיק רואה היכן המפלצת תתקוף ומורדו מכין את שני הצוותים.
אחר כך העתיק מדבר עם סטיבן והוא מרפא את ידיו.
המפלצת תוקפת את העיר והלוחמים נלחמים בה ולבסוף מורדו הורג אותה.
הלוחמים חוזרים למקדש ומורדו ווונג מדברים עם העתיק והורא אומר שמורדו שכח את מטרתם, מורדו אומר להעתיק שהוא חולה וזמנו מתקרב והעתיק אומר לו שלעולם לא יחליף אותו.
למחרת בבוקר סטיבן מתאמן עם מורדו בחרבות, מורדו מאבד שליטה ווונג עוצר אותו.
אחר כך וונג אומר לסטיבן שהוא יהיה המאמן שלו.
אחר כך סטיבן מסתפר ומתגלח (ונראה כמו דוקטור סטריינג' שאנו מכירים),מצטרף ללוחמים והם נכנסים אל מרכז כל הממדים.
העתיק מראה לסטיבן את הממד האפל שבו יש את כל הילדים עם הסיוטים של דורמאמו.
העתיק, וונג, סטיבן ומורדו מנסים להמציא תוכנית להביס את דורמאמו והעתיק מסביר שאם הוא יחדור למוחם של רבים, הוא עלול לחדור לעולמנו.
מורדו מציע להרוג את הילדים והעתיק מסרב וסטיבן מציע לשחרר אותם לממד האפל והעתיק מאשר.
סטיבן ומורדו הולכים אל המחלקה של הילדים בבית החולים ומרדימים את ג'ינה, סטיבן מצליח להוציא אותם מהממד האפל ומורדו גם נכנס אל הממד האפל אבל למטרה אחרת.
הוא פוגש את דורמאמו ומציע את עזרתו ודורמאמו מסמן אותו.
מפלצות אוכלות עור תוקפות את תושבי העיר והילדים עם הסיוטים מתאספים במרכז העיר ונלחמים בסטיבן וונג עם כוחו של דורמאמו והמפלצות מנסות לאכול את העתיק והוא מצליח להביס אותן ואז מופיע מורדו והורג אותו.
מורדו מתחיל להילחם בוונג ווונג נפצע אחר כך סטיבן מביס את מורדו, דורמאמו מתאכזב ממורדו והורג אותו.
מתנהל קרב בין סטיבן לדורמאמו שבסופו סטיבן שואב את כל כוחותיו של דורמאמו בעזרת העצה של וונג וכל הילדים לא חולים .
ברייס ג'ונסון - דוקטור סטריינג'
קווין מייקל ריצ'רדסון - קארל מורדו
סוזן ספאנו - ג'ינה אטווטר
טרה סטרונג - אפריל סטריינג'
דוקטור סטריינג' בממדי הטירוף הוא סרט גיבורי-על אמריקאי משנת 2022 המבוסס על הדמות דוקטור סטריינג' של מארוול קומיקס.
הסרט הופק על ידי אולפני מארוול והופץ על ידי אולפני וולט דיסני, והוא מהווה המשכון לסרט "דוקטור סטריינג'" ולסדרת הטלוויזיה "וונדה-ויז'ן", וכן את סרטו ה-28 של היקום הקולנועי של מארוול.
הסרט בוים על ידי סם ריימי, הופק על ידי קווין פייגי ונכתב על ידי מייקל ולדרון.
בסרט מככבים בנדיקט קמברבאץ' בתור דוקטור סטיבן סטריינג', לצדם של אליזבת אולסן, רייצ'ל מקאדמס, בנדיקט וונג, סוצ'י גומז וצ'ואיטל אג'יופור.
באוקטובר 2016, נמסר כי אולפני מארוול שוקדים על פיתוחו של סרט המשך.
בדצמבר 2018, נמסר כי במאי הסרט הקודם, סקוט דריקסון עתיד לשוב לביים את סרט ההמשך.
ביולי 2019, הוכרז שמו הרשמי של הסרט, לצד אישור כי בסרט תככב אולסן לצדו של קמברבאץ', בעוד שבאוקטובר 2019, נמסר כי על כתיבת התסריט תהיה אמונה התסריטאית ג'ייד האלי בארטלט.
בינואר 2020, נודע כי דריקסון פרש מהפקת הסרט, ובפברואר 2020, נמסר כי על בימוי הסרט יהיה אמון ריימי.
צילומי הסרט החלו בנובמבר 2020 בלונדון אך הושבתו בינואר 2021 בעקבות מגפת הקורונה.
במרץ 2021, הצילומים התחדשו והסתיימו באמצע אפריל בסאמרסט.
צילומים נוספים התקיימו גם בסארי ובלוס אנג'לס.
הסרט עלה לאקרנים בתיאטרון דולבי שבהוליווד ב-2 במאי 2022, בישראל ב-5 במאי, ובארצות הברית ב-6 במאי, והוא מהווה חלק מהשלב הרביעי של היקום הקולנועי של מארוול.
הסרט בעיקר לביקורות חיוביות, כשחלק מהמבקרים הביעו שבחים על עבודת הבימוי והצילומים, האפקטים החזותיים, סצנות הפעולה וביצועיהם של צוות השחקנים, ובפרט של קמברבאץ' ואולסן, בעוד שהתסריט וקצב התקדמות העלילה ספגו ביקורות.
הסרט נפתח מספר חודשים לאחר אירועי "אין דרך הביתה", כאשר מוצג משתנה של דוקטור סטריינג' מיקום אחר, הנמלט יחד עם אמריקה צ'אבז משד במרחב שבין היקומים תוך חיפוש אחר ספר וישנטי.
במהלך המרדף, המשתנה נהרג, ואילו צ'אבז משגרת את עצמה ואת גופתו של המשתנה בטעות אל ארץ-616.
בניו יורק, סטיבן סטריינג' משתתף בחתונתה של ארוסתו לשעבר, כריסטין פאלמר, שם סטריינג' מתנצל בפני פאלמר על ניכורו כלפיה, והשניים מבטיחים זה לזה ששניהם מאושרים.
לפתע, ישות בלתי-נראית תוקפת את העיר.
סטריינג חושף את הישות כגרגנטוס, שד דמוי-תמנון בין-ממדי.
בעזרתו של וונג, סטריינג' מצליח להכניע את גרגנטוס ולהציל את צ'אבז, המסבירה לשניים כי יש לה את היכולת לנסוע דרך הרב-יקום, וכי שדים רודפים אחרי כוחה.
לאחר שהוא מזהה רונות כישוף על השד, סטריינג' נפגש עם ונדה מקסימוף, שללא ידיעתו כבר הושחתה על ידי ספר הדארקהולד ואימצה את אישיותה כ"מכשפת השני".
לאחר שסטריינג' מספר למקסימוף על צ'אבז, וונדה חושפת שהיא זו שרודפת אחריה, במטרה לרתום את כוחה ולהתאחד עם בניה התאומים, בילי וטומי, אותם היא יצרה במהלך שהותה בווסטוויו.
בעקבות סירובו של סטריינג' למסור לה את צ'אבז, מכשפת השני תוקפת את הקאמאר-טאג'.
במהלך המתקפה, כוחותיה של צ'אבז מופעלים והיא וסטריינג' נמלטים באמצעות פורטל, ומשאירים את וונג מאחור, בעודו נשבה על ידי מכשפת השני.
לאחר שעוכבה על ידי אחת המתלמדות, שמשמידה את הדארקהולד תוך הקרבת עצמה, מכשפת השני מאלצת את וונג להביא אותה להר וונדגור, שם נמצא קבר הארורים ומקור כוחו של הדארקהולד, באמצעותו היא מבצעת כישוף על מנת למצוא ולשלוט בגופה של וונדה מקסימוף ביקום אליו נמלטו סטריינג' וצ'אבז.
סטריינג' וצ'אבז מגיעים ליקום חלופי, המוגדר כ"ארץ-838", שם הם נעצרים על ידי משתנה של קארל מורדו.
בעודו בשבי, סטריינג' פוגש משתנה של פאלמר, מדענית העובדת בשירות ארגון האילומינטי, המגדירה את היקום ממנו הגיע בתור "ארץ-616".
מורדו מביא את סטריינג' אל חברי הארגון, הכוללים את מורדו עצמו, קפטן קרטר, חזיז שחור, קפטן מארוול (מריה רמבו), ריד ריצ'רדס וצ'ארלס אקסבייר.
חברי האילומינטי מסבירים לסטריינג' כיצד המשתנה שלו הפך לאנוכי ופזיז במאמציו להביס את תאנוס, ובעקבות כך הגיעו למסקנה שסטריינג' הוא האיום הגדול ביותר על הרב-יקום, והחליטו להרוג אותו, מה שהפך את מורדו למכשף העליון החדש ביקומם.
חברי האילומינטי אז טוענים שהוא גם מסוכן.
מכשפת השני מגיעה, תוקפת את מטה האילומינטי, ורוצחת את בלאק בולט, ריצ'רדס, קרטר, רמבו ואקסבייר.
סטריינג', צ'אבז ופאלמר נמלטים ונכנסים למרחב שבין היקומים אליו במטרה למצוא את ספר וישנטי, באמצעותו יוכלו להביס את מכשפת השני.
עם זאת, מכשפת השני משיגה אותם, משמידה את הספר ותוקפת את צ'אבז, שעל מוחה היא משתלטת על מנת לפתוח פורטל נוסף ולזרוק דרכו את סטריינג' ופאלמר, ולאחר מכן לוקחת אותה בחזרה לארץ-616 כשבויה ומתחילה בכישוף ללקיחת כוחותיה.
סטריינג' ופאלמר נכנסים ליקום שהוחרב כמעט לחלוטין, שם הם פוגשים משתנה נוסף של סטריינג', שהושחת על ידי הדארקהולד.
סטריינג' הורג את המשתנה ומשתמש בדארקהולד על מנת להיכנס לגופתו של סטריינג' המת הנמצא בארץ-616 ולרדוף אחרי מקסימוף.
וונג וסטריינג' לוכדים את מכשפת השני באמצעות קסם.
בעוד וונג מעכב את וונדה, סטריינג' משכנע את צ'אבז שביכולתה לשלוט בכוחותיה.
מכשפת השני מביסה את וונג וסטריינג'.
כשהיא מבינה שאין ביכולתה להביס את מכשפת השני, צ'אבז ממלאת את משאלתה ומביאה אותה לארץ-838 על מנת לראות את ילדיה.
עם זאת, כשהיא מבינה כמה כאב ורוע היא גרמה וכי ילדיה רואים אותה כמפלצת, מכשפת השני משתחררת מאשליותיה ומתקנת את טעויותיה על ידי השמדת הדארקהולד בכל יקום בו הוא קיים.
לאחר מכן, מכשפת השני מביאה להתמוטטותו של קבר הארורים בעודה בתוכו ומקריבה את חייה.
פאלמר-838 שבה לארץ-838, אך לא לפני שסטריינג' מתוודה בפניה שהוא תמיד יאהב אותה בכל יקום.
סטריינג', צ'אבז ו-וונג חוזרים לארץ-616, שם צ'אבז מתחילה להתאמן בקאמאר-טאג', ובשלב מסוים, סטריינג' אף מפתח עין שלישית בעקבות השימוש בדארקהולד.
בסצנת אמצע הכתוביות, ניגשת אל סטריינג' מכשפה שמזהירה אותו כי מעשיו הובילו להתעוררותה של פלישה, ומזמינה אותו להצטרף אליה בממד האפל במטרה למנוע את הפלישה.
בנדיקט קמברבאץ' – ד"ר סטיבן סטריינג' / דוקטור סטריינג': נוירוכירורג שלאחר תאונת דרכים שהובילה למסע לריפוי עצמי, גילה את העולם הנסתר של הקסם והממדים החלופיים והפך למאסטר באמנות המיסטיקה ולמכשף רב-עוצמה.
התסריטאי מייקל ולדרון השווה את דמותו של סטריינג' לאינדיאנה ג'ונס בבחינת היותו גיבור שיכול "לספוג אגרוף", אך גם נושא את האינטלקט של השף אנתוני בורדיין.
ולדרון קיווה גם לחקור את השפעת האירועים שסטריינג' עבר בסרטים קודמים של היקום הקולנועי על דמותו בסרט הנוכחי.
בנוסף, קמברבאץ' מגלם גם משתנים מרובים של הדמות, בהם: סיניסטר סטריינג', משתנה שהושחת על ידי כוחו של ספר הדארקהולד; דפנדר סטריינג', משתנה הרואי לכאורה המשתייך לארגון הדפנדרס; וסטריינג' העליון.
אליזבת אולסן – ונדה מקסימוף / מכשפת השני: נוקמת לשעבר, שביכולתה לרתום את קסם הכאוס, לעסוק בטלפתיה וטלקינזיס ולשנות את מרקם המציאות, שהושחתה בעקבות השפעתו וכוחו של ספר הדארקהולד ומשמשת כיריבתו של סטריינג' במהלך ניסיונותיו להגן על היקומים המרובים.
הסרט ממשיך את קשת עלילתה של מקסימוף העוסק ב"תביעת בעלותה על מה שמייחד אותה ובאחריותה על ניסיון חייה" שהחלה בסדרה "וונדה-ויז'ן", כשבין היתר מתבטא בשובה של מקסימוף לדיבור במבטא סוקוביאני, לאחר שהתרגלה למבטא האמריקאי.
בזמן צילומי "ונדה-ויז'ן", אולסן לא הייתה מודעת להיקף העלילה של הסרט, וניסתה להבטיח שתפקידה של מקסימוף בסרט יכבד את אירועי הסדרה במקום שדמותה בסדרה תושפע מתפקידה בסרט.
בנוסף, אולסן מגלמת משתנים נוספים של הדמות.
צ'ואיטל אג'יופור – קארל מורדו: משתנה מארץ-838 של מאסטר באומנויות המיסטיקה וחונכו לשעבר של דוקטור סטריינג'; המשמש כמכשף העליון וחבר בארגון האילומינטי.
בנדיקט וונג – וונג: ידידו של דוקטור סטריינג' וחבר במסדר אדוני אמנויות הכישוף, שמטרתו היא להגן על מספר מנכסיה החשובים ביותר של הקאמאר-טאג' ועל ספרי המיסטיקה השוכנים בה.
סוצ'י גומז – אמריקה צ'אבז: נערה שקיבלה בילדותה את היכולת לנוע בין יקומים על ידי פתיחת פורטלים, ומקורה ביקום אחר המכונה "המקבילה האוטופית".
מנהל ההפקה והפיתוח של "אולפני מארוול", ריצ'י פאלמר, הצהיר כי כוחותיה של צ'אבז נחשבים ל"משגעים" עבור סטריינג' ו-וונג, בהתחשב בעובדה שהם מעולם לא נתקלו באדם בעל היכולות הללו ושתפקידם הוא להגן על המחסומים בין היקומים.
גומז הצהירה ש"הכל משתבש לגמרי" עבור צ'אבז בסרט מכיוון שהיא "בורחת מהייחודיות שלה עד שהיא לומדת לאמץ אותה".
גומז ציינה שמסעה בסרט עוסק בלמידה לבטוח ולבקש עזרה מאחרים שכן "היא שורדת והייתה לבדה כל כך הרבה זמן", ושהיא ביקשה לגלם גרסה צעירה של הדמות תוך נאמנות לדמותה בחוברות הקומיקס המקוריות.
רייצ'ל מקאדמס – כריסטין פאלמר: נוירוכירורגית וארוסתו לשעבר של סטריינג'.
הסרט בוחן את החלטתו של סטריינג' בסוף הסרט הקודם להגן על הסנקטום של ניו יורק ולא להיות עם פאלמר, על אף רגשותיו כלפיה וחרטתו האפשרית על כך, יחד עם התמודדותו עם נישואיה של פאלמר.
בנוסף, מקאדמס מגלמת משתנה נוספת של הדמות.
מייקל סטולברג – ניקודמוס וסט: נוירוכירורג ויריבו של סטריינג'.
בנוסף, בסרט מופיעים טופו ורסניווירו ומארק אנתוני ברייטון, ששבים לגלם את דמויותיהם של האמיר ודניאל דראם, מאסטרים באמנויות המיסטיקה; וג'וליאן היליארד וג'ט קליין, ששבים לגלם את בניה התאומים של מקסימוף בילי וטומי, אותם גילמו אותם לראשונה במיני-סדרה "וונדה-ויז'ן".
כמו כן, בסרט מופיעים דמויותיהם של המפלצת גרגנטוס, שממודלת על פי דמותו של שומה-גוראת', ושל רינטרה, ישות דמוית מינוטאור המתלמדת בקמאר-טאג', בגילומו של אדם חוגיל, והתסריטאי מייקל ולדרון כאורח במהלך חתונתה של כריסטין פאלמר.
בסצנות שלאחר הכתוביות, מופיעה שרליז ת'רון בדמותה של קליאה בסצנה לאחר הכתוביות, בעוד שברוס קמפבל, שמופיע בתדירות בסרטיו של ריימי, מופיע כמסעדן של מסעדת "Pizza Poppa" ביקום חלופי, הן במהלך הסרט והן בסצנה האחרונה שלאחר הכתוביות.
באפריל 2016, התסריטאי-שותף של "דוקטור סטריינג'", כריסטופר רוברט קרגיל, אמר כי אולפני מארוול קיבלו כמה רעיונות ראשוניים על הסרט ממנו, והבמאי סקוט דריקסון התרגש יותר מדי מ"דברים מוזרים" הקשורים לדמות הנמצאים בסיפור המקור של דוקטור סטריינג', אך מהאולפנים אמר לשניים לשמור את הרעיונות עבור סרטים עתידיים פוטנציאליים.
באוקטובר 2016, דריקסון אישר כי יש לו תוכניות לסרט המשך, ואמר: "אני אוהב את הדמות, אני אוהב את האפשרויות החזותיות, ואני מכיר את הקומיקס כל כך טוב - הסרט הראשון הוא קצה הקרחון.
יש כל כך הרבה שניתן להתקדם ממנו".
דריקסון רצה לקחת דוגמה מ"האביר האפל ו"להביא נבל שאיתו אתה באמת צריך ללכת עמוק ולחוות חוויה יותר מטלטלת קרביים".
קמברבאץ' הוסיף כי הוא חתם לפחות על עוד סרט סולו נוסף של "דוקטור סטריינג'".
דריקסון קיווה להציג את דמותו של נייטמייר בסרט המשך פוטנציאלי, והביע עניין להמשיך ולחקור את דמויותיהם של ג'ונתן פנגבורן והאמיר בסרט ההמשך, אחרי שקיבלו תפקידים קטנים יותר בסרט הראשון.
דריקסון גם הסביר כי בשל יחסיו הקרובים עם נשיא אולפני מארוול, קווין פייגי וג'ו רוסו, הבמאי-שותף של "הנוקמים: מלחמת האינסוף" ו"הנוקמים: סוף המשחק", הוא נשאר מעודכן בנוגע לצורה בה סרטי הנוקמים השתמשו בדמותו של דוקטור סטריינג'.
תסריטאי-שותף נוסף של הסרט הקודם, ג'ון ספייץ, הביע עניין לראות את דמותה של קליאה מופיעה בתסריט פוטנציאלי.
באפריל 2017, דווח כי דריקסון יחזור לסרט ההמשך הפוטנציאלי, לאחר מילוי התחייבויותיו לסדרת הטלוויזיה "המפתחות של משפחת לוק".
בדצמבר 2018, דריקסון היה בשלבי סגירת עסקה על חזרה למלאכת הבימוי בסרט ההמשך.
אולפני מארוול היו אמורים להתחיל לחפש אחר תסריטאי עבור הסרט, בעוד שמקביל אושר שקמברבאץ', רייצ'ל מקאדמס, ובנדיקט וונג ישובו לגלם את דמויתיהם מהסרט הקודם.
בנוסף, חשף פייגי כי עלילת המיני-סדרה "וונדה-ויז'ן" תוביל באופן ישיר לאירועי הסרט, ואישר כי כוכבת המיני-סדרה, אליזבת אולסן, תשוב לגלם את דמותה של וונדה מקסימוף / מכשפת השני בסרט.
עוד נמסר כי עלילת הסרט מתרחשת חודשים ספורים לאחר אירועי "אין דרך הביתה", בו קמברבאץ' שב לגלם את דמותו של סטיבן סטריינג' וכן לאחר העונה הראשונה של הסדרה "לוקי, שאירועי פרק הסיום שלה השפיעו על אירועי הסרט.
לאחר שידור פרק הסיום של העונה הראשונה, נפוצו שמועות כי טום הידלסטון עתיד לשוב לגלם את דמותו של לוקי בסרט.
באוקטובר 2019, התסריטאית ג'ייד ברטלט נשכרה לכתוב את התסריט לסרט.
בדצמבר, פייגי תיאר את המולטיוורס כ"צעד הבא באבולוציה של היקום הקולנועי של מארוול", באופן שישפיע על הסדרות שאולפני מארוול עתידים להפיק עבור "דיסני+" ועל הסרטים בשלב הרביעי של היקום הקולנועי.
בהמשך החודש, פייגי הצהיר כי סרט ההמשך לא יהיה סרט אימה, כפי שכמה דיווחים תיארו אותו בעקבות ההכרזה על הפקתו במהלך כנס הקומיק-קון, אך כן יהיה "סרט מארוול ענקי עם קטעים מפחידים".
פייגי השווה את הקטעים שיופיעו במהלך הסרט לסרטים "שודדי התיבה האבודה" (1981), "אינדיאנה ג'ונס והמקדש הארור" (1984), "גרמלינס" (1984) ו"פולטרגייסט" (1982), ואמר שדריקסון היה טוב בגלל הרקע שלו בהפקת סרטי אימה.
פייגי גם חשף כי הסרט יציג כמה דמויות חדשות ומפתיעות אל היקום הקולנועי של מארוול, כולל כאלו שאולפני מארוול חיפשו דרך להשתמש בהן כבר זמן רב.
בינואר 2020, אולפני מארוול ודריקסון הודיעו שהוא לא יהיה אמון יותר על בימוי הסרט בעקבות "חילוקי דעות יצירתיים".
בהצהרות נפרדות, שניהם הודו על שיתוף הפעולה ביניהם, והוצהר כי דריקסון יישאר מעורב בהפקת הסרט כמפיק בפועל.
חרף עזיבתו של דריקסון את בימוי הסרט, צילומי הסרט, שנקבעו למאי 2020, התעתדו להתקיים כמתוכנן.
קרגיל הסביר שהוא ודריקסון הגו סיפור שהלך לכיוון שונה ממה שאולפני מארוול היו מעוניינים בו, וכי הזוג עדיין לא כתב טיוטה לתסריט, כך שהסרט הסופי לא תהיה "נגזרת" מעבודתם.
דריקסון הצהיר כי ההחלטה לפרוש מבימוי הסרט הייתה קשה, אך נעשתה כיוון שלא רצה להתפשר על סרט שונה ממה שרצה לעשות.
בחירתו של דריקסון לעזוב נהייתה קלה יותר בשל העובדה שהוא הצליח להתחיל מיד לעבוד על "בלאק-פון", סרט נוסף שהיה מעוניין לעשות.
פייגי התייחס להסברו של קרגיל כשהצהיר שעל אף שאולפני מארוול ודריקסון לא הסכימו על הכיוון היצירתי של הסרט, המחלוקת ביניהם לא נבעה מכיוון שהטייק של דריקסון לסרט היה "מוזר, מסורבל ומפחיד ללא מעצורים" בדומה לסרטים דוגמת "המכשפה" או "תורשתי" כפי שדווח בתחילה.
פייגי הצהיר כי האולפנים אהבו את הרעיון הזה, וכי כוונתם הייתה שהסרט ישמש מדריך ל"צד מפחיד הרבה יותר" של היקום הקולנועי של מארוול גם לאחר עזיבתו של דריקסון, ויחקור את "הצד המפחיד" של הרב-יקום.
קמברבאץ' חשף כי לא התייעצו עימו בנוגע לעזיבתו של דריקסון והצהיר שהיה עצוב לשמוע על כך, אך כיבד את ההחלטה ואת אופן הטיפול בה.
מספר שבועות לאחר מכן, אושר כי הסרט יבוים על ידי ריימי.
ריימי לא שש לביים סרט גיבורי-על נוסף הקשור למארוול קומיקס לאחר כישלונו של "ספיידרמן 3", תוך תחושה שהוא זקוק להפסקה מסוגה זו, אך קיבל את התפקיד בעקבות האתגר להעביר את הפקת הסרט ל"פעילות מיידית" ומכיוון שהצהיר על עצמו כמעריץ של דוקטור סטריינג' ושל עבודתו של דריקסון בסרט הראשון.
ריימי הסתקרן ללמוד כיצד תהליך הפקת סרטים עתירי תקציב השתנה מאז בימוי סרטו הקודם, "ארץ אוז", וחשף שהיה עליו ללמוד להכיר את קווי העלילה והדמויות של היקום הקולנועי עבור הפקת הסרט.
עבור כתיבת התסריט, ולדרון בחר להגות את העלילה בשיתוף פעולה עם ריימי מאפס, במקום להשתמש בבסיס שפיתח דריקסון עם ברטלט.
עבור התסריט, ולדרון השתמש בניסיונו מעבודתו על "ריק ומורטי", שעזרה לו "להציג את מושגי המדע-בדיוני בדרכים הניתנות לעיכול, טעימים לקהל ומבלי להסתבך בפרטים המשעממים", ועל "לוקי", בה הוא נאלץ לתכנן סצנות פעולה בפירוט.
בנוסף, ולדרון צפה בטרילוגיית "ספיידרמן" של ריימי, על מנת שיוכל "לזהות את חוזקותיו" ואת מה שהוא מצטיין בו ולהכניס את האלמנטים הללו לתסריט.
מנהל ההפקה והפיתוח של אולפני מארוול, ריצ'י פאלמר, אמר כי עבודתו של ולדרון על "לוקי", שבה הוא חקר את הרב-יקום והציג את קונספט של דמויות שונות, אפשרה לאולפני מארוול "לספר סיפור טוב" מבלי צורך להסביר מחדש את הרעיונות הללו עבור קהל הצופים.
ריימי ציין שאחרי שב"אין דרך הביתה" דמויות מיקומים אחרים נכנסו ליקום הקולנועי, בסרט הדמויות מהיקום הקולנועי הן אלו שנכנסות ליקומים אחרים וחוקרים אותם, תוך בחינת עד כמה הן דומים ליקום המוכר להם או לא.
על אף שחשף שעלילת הסרט תתרחב בהיקפה מבחינת העיסוק ביקומים מרובים, ולדרון הבטיח שהסרט ירגיש מאוד "אישי", וציין את ההזדמנות לאפשר לדמויות להתעמת עם יקומים אלטנטיביים ומשתנים חלופיים של עצמן ושל דמויות אחרות.
לדבריו, הרב-יקום עיצב את "הלב הרגשי" של עלילת הסרט, והסביר כי נעשה בו שימוש כדי לחקור את הבחירות הנכונות או הלא-נכונות של הדמויות בין הגרסאות השונות שלהן בדרכים מרגשות ומורכבות-רגשית, במקום להשתמש ברב-יקום כמקגאפין עבור הסרט.
ריימי גם שיבח את עבודתו של ולדרון על התסריט, והרגיש שהוא תרם רבות לתסריט, בשל "המודעות המוחלטת שלו להיסטוריה של מארוול" ו"הדמיון המדהים", וציין כי התסריט שלו התמקד באינטראקציות בין הדמויות, שמראות את מי שהם באמת ואת בעיותיהם האישיות.
ריימי הצהיר שבתחילת הסרט, סטריינג' מתחיל כאדם שעלול להיות "מאוד בטוח בעצמו", שמאמין שהוא זה ש"הכי שולט בכל ההחלטות" ושיש לו חוסר אמון באחרים.
ריימי הוסיף כי במהלך הסרט סטריינג' "לומד לשחרר קצת" ולהתחיל לסמוך על אחרים.
ולדרון גם ציין את צמיחתו של סטריינג' כדמות ביקום הקולנועי, וציין כי בסרט זה "הוא בשיא כוחותיו".
מפקח התסריט, ג'ו בקט, הצהיר שהסרט יהיה אפל באופייו.
ולדרון תיאר את הסרט כשובו של ריימי לסוגת "סרטי גיבורי-העל האדירים" בשילוב עם כל היבט מסרטיו הקודמים.
ולדרון עבד בשיתוף פעולה הדוק עם אולסן והתסריטאית הראשי של "וונדה-ויז'ן", ג'ק שייפר, על מנת להמשיך את סיפורה של מקסימוף בסרט ולהבטיח שהמשך קורותיה יהיו המשך מספק לאירועי המיני-סדרה, בעוד שריימי גם צפה במיני-סדרה על מנת לוודא שהסרט ישמור על "דרכה וצמיחתה הדינמית" של מקסימוף.
לאחר שהופעת האורח המתוכננת של קמברבאץ' בעלילת המיני-סדרה נחתכה בשלב מאוחר של פיתוחה, נדרשו שכתובים לתסריטו של הסרט, אותו תיאר פייגי כ"שילוב נפלא ומאוד מסור של קואורדינציה וכאוס".
בין השינויים שנעשו, נכלל האופן שבו סטריינג' ומקסימוף נפגשים בסרט.
על אף שהסרט מהווה המשך ל"וונדה-ויז'ן", עלילתו פותחה ונכתבה כך שיובן גם עבור צופים שלא צפו במיני-סדרה.
בנוסף, הצוות ההפקה הקריאייטיבי צפה במקטעי קדם-הפקה של הסדרה המונפשת "מה אם...?", על מנת כדי ללמוד כיצד סטריינג' הוצג בה.
עבור העקביות בתיאורו של ספר הדארקהולד, שהוצג לראשונה ב"וונדה-ויז'ן" (אך הוזכר בסדרה סוכני שילד בעונה הרביעית) אך זכה ליותר זמן מסך בסרט, מחלקת האביזרים של הסרט עיצבה את האביזר לעבור המיני-סדרה ולאחר מכן השתמשה מחדש באותו אביזר עבור הסרט.
בתחילת אוקטובר, קמברבאץ' אישר שעבודת קדם-ההפקה נמשכת וחשף כי הצילומים יתחילו בלונדון, אנגליה, עד שלהי החודש או בתחילת נובמבר.
בשלהי אוקטובר, נמסר על ליהוקה של סוצ'י גומז לצוות השחקנים.
אף על פי שהוכרז על הסגר לאומי באנגליה בין 5 בנובמבר ל-2 בדצמבר עקב העלייה בתחלואה, צילומי הסרט לא הושפעו.
ב-10 בדצמבר 2020, פייגי אישר רשמית את ליהוקם של מקאדמס, אג'יופור, וונג וגומז, על ליהוקה של גומז, אמר פאלמר כי אולפני מארוול ניסו לשלב את הדמות ביקום הקולנועי במשך זמן רב, וחשף כי התכנון המקורי היה להציג את דמותה בסרט "ספיידרמן: אין דרך הביתה".
אחד מיוצרי דמותה של צ'אבז, ג'ו קייסי, לא קיבל תשלום עבור הופעתה של הדמות בסרט לאחר שדחה הצעת פיצוי ממארוול קומיקס, אותה הוא תיאר כ"זולה".העיכובים בהפקת הסרט בעקבות המגפה נתנו לוולדרון ולריימי יותר זמן לפתח את הסרט ולדחוף אותו ל"כיוונים קצת יותר מפחידים".
לאחר מכן, הצהיר ריימי כי הוקל לו מהעיכובים במגפה, שגרמו לו להיות "מאוד נמהר ומלא פאניקה", שכן לוח הזמנים הקפדני לכתיבת התסריט חייב אותם לכתוב את התסריט לפני תחילת ההפקה.
במהלך תקופה זו, ולדרון, פאלמר וצוות ההפקה עבדו יחד עם ריימי על מנת לעזור בשכתובים עבור התסריט.
צילומי הסרט החלו ב-4 בנובמבר 2020, בלונדון, ועליהם היה אמון הצלם ג'ון מתיסון, לאחר שבמקור עליהם היה אמון הצלם ירון אורבך.
מתיסון צילם את הסרט עם מצלמות Panavision DXL2 IMAX.
במקור, צילומי הסרט התעתדו להתחיל במאי 2020, אך נדחו בעקבות התפרצות מגפת הקורונה.
ב-25 בנובמבר 2022, אולסן החלה לצלם את הסצנות בהשתתפותה, בשיטת צילום גב-אל-גב במקביל לצילומי "וונדה-ויז'ן", וציינה שעבורה למעבר בין הצילומים הייתה תחושה מוזרה.
בתחילת דצמבר, הצילומים התקיימו באולפני לונגקרוס שבלונגקרוס, סארי, שם הסטים של מספר רחובות ניו יורקיים ושל הסנקטום סנקטורום נבנו על ידי מעצב ההפקה צ'ארלי וודס.
בדצמבר 2020, קמברבאץ' החל לצלם את הסצנות בהשתתפותו, לאחר שסיים את צילומי "אין דרך הביתה" באטלנטה.
אולסן הספיקה לצלם את הסצנות בהשתתפותה במשך שלושה שבועות לפני שהממשלה הבריטית החמירה את ההגבלות לקראת סוף דצמבר והכריזה על סגר נוספת באנגליה החל מ-6 בינואר 2021. במרץ 2021, נודע כי צילומי הסרט התחדשו, לאחר שקמברבאץ' חשף את חידוש הצילומים, וכי אג'יופור החל לצלם את הסצנות בהשתתפותו.
צילומי הסרט התקיימו בין היתר בחניון ברומפילד היל שבריצ'מונד פארק ובכנסיית הבונים החופשיים שבמרכז לונדון.
ב-15 באפריל, פייגי הצהיר כי הפקת סרט נמצאת בשבוע האחרון לצילומיה, בחוות סיידר בורו היל בסאמרסט.
על פי הדיווחים, נמסר כי על הסט נצפו ג'ט קליין וג'וליאן היליארד, שגילמו את בניה התאומים של מקסימוף, טומי ובילי במיני-הסדרה "וונדה-ויזן", ודבר השתתפותם אושר רשמית באפריל 2022. צילומים נוספים התקיימו גם בניו יורק סיטי, בלוס אנג'לס ובוונקובר.
הפקת הסרט הצליחה דחיות ועיכובים הקשורים למגפת הקורונה כאשר הצילומים חודשו בתחילת 2021, אם כי קמברבאץ' נאלץ להשהות את הצילומים באופן זמני לאחר ששהה בקרבה לחבר בצוות ההפקה שקיבל תוצאה חיובית כוזבת.
רבים מהשחקנים, כולל אולסן, קמברבאץ', ו-וונג, הביעו את התרגשותם מהעבודה המשותפת עם ריימי.
עבור צילומי הסרט, הבמאי השתמש בטכניקות המצלמה המועדפות עליו, כולל שימוש במצלמה ובפרספקטיבה על מנת ליצור תחושת חרדה בקרב הצופים.
על הסט, ריימי עודד את השחקנים לאלתר, והוסיף כי כל אחד מצוות השחקנים היה יכול להתאים אישית את האינטראקציות שלהם בשל היכרותם העמוקה עם דמויותיהם, וכי התסריט השתנה לעיתים קרובות לפני תחילת הצילומים.
ריימי חשף שנעשה שימוש בהרבה "ויזואליות ממדית" במהלך הצילומים עבור עלילת הסרט.
קמברבאץ' ציין כי לתחושתו לצילומי הסרט היו אופי שיתופי ומכיל יותר מאשר לצילומי הסרטים הקודמים ביקום הקולנועי בהם הוא הופיע.
אולסן הוסיפה שהסרט משרה "אווירה של מופע אימה", תיארה אותו כ"מטורף", והשוותה אותו לסרטי "מוות אכזרי" של ריימי, והוסיפה שריימי ניסה ליצור את "הסרט המפחיד ביותר של מארוול", וליצור "כמה שיותר מתח עבור הצופים".
קמברבאץ' חשף כי סוף העלילה היה "באוויר" כשהחלו הצילומים, וכי לקח זמן עד שהוחלט על הסוף שיקשר בין "המסעות של כולם" בסרט.
על עריכת הסרט היה אמונים בוב מוראווסקי, שעבד עם ריימי על סרטיו הקודמים, וטיה נולאן.
בספטמבר 2021, נמסר כי הפקת הסרט שבה לצילומים נוספים, בחלקם צולמו סצנות נוספות בהשתתפות אולסן ו-וונג.
באוקטובר, נמסר על דחיית עליית הסרט לאקרנים ל-6 במאי 2022. בשלהי החודש, חשף קמברבאץ' שהם בעיצומם של צילומים נוספים, למשך שישה שבועות לפחות בלוס אנג'לס.
על פי דיווחו של ה"הוליווד ריפורטר", הצילומים הנוספים היו "משמעותיים" עבור ההפקה, כולל שבועיים שהוקדשו לצילומים שלא ניתן היה להשלים קודם לכן בגלל בעיות בזמינות השחקנים, וסצנות נוספים שלא צולמו בעקבות עיכובים הקשורים למגפת הקורונה במהלך תקופת הצילומים המקורית.
קמברבאץ' אישר כי הצילומים המחודשים שימשו לעיבוד הסצנות שכבר צולמו, תוך צילום חלקים שלא התאפשר לצלמם [במהלך תקופת הצילומים המקורית] בגלל ענייני לוגיסטיקה.
בשלב מאוחר יותר, דווח כי הצילומים המחודשים יאפשר לסרט "לכייף יותר עם הרב-יקום" על ידי הוספת עוד הופעות אורח ומשתנים נוספים של דמויות מבוססות, בדומה ל"אין דרך הביתה" ולעונתה הראשונה של "לוקי".
הטיזר-טריילר של הסרט הופץ בשלהי דצמבר ואישר את מעורבותו של מייקל סטולברג, ששב לגלם את דמותו של ניקודמוס ווסט, מהסרט הקודם, וכי קמברבאץ' יגלם מספר משתנים של סטריינג' במהלך הסרט.
הצילומים המחודשים נערכו במהלך השבוע של 13 בדצמבר, נמשכו בתחילת ינואר 2022, והסתיימו ב-8 בינואר.
בשלהי ינואר, ריימי ערך קטע מהסרט עבור הקרנת המבחן, והצהיר כי קיים פוטנציאל לצילומים נוספים אם יהיה צורך בהבהרות עלילתיות או שיפור הסצנות.
בפברואר 2022, נודע כי פטריק סטיוארט, שגילם את דמותו של צ'ארלס אקסבייר / פרופסור אקס בסדרת סרטי "אקס מן", יופיע בתפקיד שטרם פורסם; אם כי על פי השמועות היה מדובר בדמותו של פרופסור אקס.
כרזת הטיזר, שהופצה במקביל, רמזה על מעורבותה של קפטן קרטר, דמות שהוצגה בסדרה המונפשת "מה אם...?".
סטיוארט אישר זמן קצר לאחר מכן שהוא מופיע בסרט, לאחר שהכחיש בעבר שהקול שנשמע בטריילר שייך לו.
פאלמר הצהיר כי אף על פי שהצופים "אולי שמעו משהו מוכר, אין פירוש הדבר שזה מישהו שראו בעבר".
הטריילר גם חשף שטופו ורסניווירו ישוב לגלם את דמותו של האמיר מהסרט הקודם וכי בסרט יופיע ישות הדומה לדמותו של הנבל שומה-גוראת', לו ניתן השם "גרגנטוס", שמקורו בדמות קומיקס אחרת, מכיוון שהזכויות על השם "שומה-גוראת' היו תפוסות.